Super-fun. Am lansat PROVOCĂRILE la bătălii de antrenament!

De azi, dragi Kidiboți, după ce rezolvați un quiz cu succes, puteți să PROVOCAȚI pe alți copii de același nivel cu voi să-l rezolve și ei. Colegi de clasă sau copii de peste tot din România!

Obiectivul? Să-i ajutăm pe cât mai mulți copii, ca tine, să învețe prin joacă, și să salvăm România și planeta de crocobeți.

Dar cum funcționează?

Așa apare la finalul fiecărui quiz, după ce l-ai rezolvat:

În secunda în care apeși butonul de PROVOACĂ, tu, cel care a generat provocarea, câștigi 1 punct automat. Yey!

Când celălalt LUPTĂTOR KIDIBOT acceptă provocarea ta, amândoi mai primiți 5 puncte bonus, indiferent de rezultatul quizului. Curajul merită răsplătit.

Fiecare copil va vedea (când este logat) câte provocări a primit și câte a trimis, precum și câte au fost acceptate!

Părintele copilului provocat va primi deasemenea un email în care i se va aduce la cunoștință că alt copil l-a provocat să rezolve un quiz.

Puteți să vedeți detalierea tuturor provocărilor la bătăliile de antrenament în DASHBOARD BĂTĂLII.

De ce am făcut asta?

Pentru că anul trecut am inițiat Operațiunea Kidibot O NOUĂ SPERANȚĂ, în parteneriat cu Țara lui Andrei (OMV Petrom), prin care vrem să schimbăm lumea în bine prin educație. Crocobeții trebuie să primească o replică bună din partea copiilor români și să salvăm această țară de la prostie și lene, împreună cu tine. Antrenamentele continue ne vor ajuta să facem exact acest lucru.

Ne bazăm pe tine să iei parte la această operațiune. Mult succes!

Apropo, să ne spui cum ți se pare, ca să îmbunătățim Mișcarea… Lupta împotriva Crocobeților este foarte dură și avem nevoie de părerea ta. Mulțumim anticipat!